CELEX: 32021R2269
Language: ro
Date: 2021-12-15 00:00:00
Title: Regulamentul (UE) 2021/2269 al Parlamentului European și al Consiliului din 15 decembrie 2021 de modificare a Regulamentului (UE) 2018/1091 în ceea ce privește contribuția Uniunii pentru statisticile integrate referitoare la ferme în temeiul Regulamentului (UE, Euratom) 2020/2093 al Consiliului de stabilire a cadrului financiar multianual pentru perioada 2021-2027 (Text cu relevanță pentru SEE)

21.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 457/1
               
            
         REGULAMENTUL (UE) 2021/2269 AL PARLAMENTULUI EUROPEAN ȘI AL CONSILIULUI
         din 15 decembrie 2021
         de modificare a Regulamentului (UE) 2018/1091 în ceea ce privește contribuția Uniunii pentru statisticile integrate referitoare la ferme în temeiul Regulamentului (UE, Euratom) 2020/2093 al Consiliului de stabilire a cadrului financiar multianual pentru perioada 2021-2027
         (Text cu relevanță pentru SEE)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 338 alineatul (1),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         hotărând în conformitate cu procedura legislativă ordinară (1),
         întrucât:
         
                     (1)
                  
                  
                     Regulamentul (UE) 2018/1091 al Parlamentului European și al Consiliului (2) prevede că statele membre culeg și furnizează date structurale de bază și date pentru module referitoare la exploatațiile agricole (denumite în continuare „date de bază” și, respectiv, „date pentru module”) pentru anii de referință 2023 și 2026.
                  
               
                     (2)
                  
                  
                     Pentru a efectua anchetele privind structura exploatațiilor agricole și pentru a respecta cerințele de informare ale Uniunii, sunt necesare fonduri considerabile din partea statelor membre și a Uniunii.
                  
               
                     (3)
                  
                  
                     Statele membre urmează să primească din partea Uniunii o contribuție financiară de maximum 75 % pentru a acoperi costurile aferente culegerilor de date de bază și de date pentru module pentru anii de referință 2023 și 2026, sub rezerva cuantumurilor maxime prevăzute în Regulamentul (UE) 2018/1091.
                  
               
                     (4)
                  
                  
                     Regulamentul (UE) 2018/1091 stabilește pachetul financiar pentru întreaga durată a cadrului financiar multianual (CFM) relevant și include o dispoziție pentru stabilirea cuantumului care urmează să fie acordat pentru culegerile de date ulterioare în contextul CFM subsecvent, care acoperă anchetele privind structura exploatațiilor agricole pentru anii de referință 2023 și 2026.
                  
               
                     (5)
                  
                  
                     Respectivul CFM subsecvent pentru perioada 2021-2027 a fost stabilit prin Regulamentul (UE, Euratom) 2020/2093 al Consiliului (3).
                  
               
                     (6)
                  
                  
                     În conformitate cu Regulamentul (UE) 2018/1091, după data intrării în vigoare a Regulamentului (UE, Euratom) 2020/2093, cuantumul contribuției Uniunii pentru statisticile integrate referitoare la ferme în temeiul CFM pentru perioada 2021-2027 se stabilește de către Parlamentul European și de către Consiliu, pe baza unei propuneri a Comisiei.
                  
               
                     (7)
                  
                  
                     Cuantumul propus pentru perioada 2021-2027 ar trebui să finanțeze numai anchetele privind structura exploatațiilor agricole desfășurate în anii 2023 și 2026, inclusiv costurile legate de gestionarea, întreținerea și dezvoltarea bazelor de date utilizate de Comisie pentru prelucrarea datelor furnizate de statele membre.
                  
               
                     (8)
                  
                  
                     În plus, în urma retragerii sale din Uniune, este oportun să se elimine trimiterea la Regatul Unit din Regulamentul (UE) 2018/1091.
                  
               
                     (9)
                  
                  
                     Prin urmare, Regulamentul (UE) 2018/1091 ar trebui să fie modificat în consecință.
                  
               
                     (10)
                  
                  
                     A fost consultat Comitetul sistemului statistic european instituit prin articolul 7 din Regulamentul (CE) nr. 223/2009 al Parlamentului European și al Consiliului (4).
                  
               
                     (11)
                  
                  
                     Prezentul regulament ar trebui să intre în vigoare în regim de urgență în ziua următoare datei publicării sale în Jurnalul Oficial al Uniunii Europene, pentru a asigura că statele membre obțin finanțare din partea Uniunii în timp util pentru a le permite institutelor lor naționale de statistică să pregătească culegerea datelor pentru anul de referință 2023,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) 2018/1091 se modifică după cum urmează:
            
                        1.
                     
                     
                        Articolul 13 se modifică după cum urmează:
                        
                                    (a)
                                 
                                 
                                    alineatul (4) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                „Pentru costurile combinate aferente culegerilor de date de bază și de date pentru module pentru anii de referință 2023 și 2026, contribuția financiară a Uniunii se limitează la cuantumurile maxime prevăzute mai jos:”;
                                             
                                          
                                                (ii)
                                             
                                             
                                                litera (c) se înlocuiește cu următorul text:
                                                
                                                            „(c)
                                                         
                                                         
                                                            câte 2 000 000 EUR pentru Bulgaria, Germania, Ungaria și Portugalia;”;
                                                         
                                                      
                                          
                              
                                    (b)
                                 
                                 
                                    alineatul (5) se elimină;
                                 
                              
                                    (c)
                                 
                                 
                                    alineatul (7) se înlocuiește cu următorul text:
                                    
                                       „(7)   Contribuția financiară a Uniunii pentru granturile menționate la alineatul (2) din prezentul articol este furnizată din Fondul european de garantare agricolă, în temeiul articolului 4 alineatul (2) litera (d) din Regulamentul (UE) nr. 1306/2013 și, de la 1 ianuarie 2023, în temeiul articolului 5 alineatul (3) litera (d) din Regulamentul (UE) 2021/2116 al Parlamentului European și al Consiliului (*1).
                                    
                                    
                                       (*1)  Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013 (JO L 435, 6.12.2021, p. 187).”"
                        
                                 
                              
                  
                        2.
                     
                     
                        La articolul 14, alineatul (1) se înlocuiește cu următorul text:
                        
                           „(1)   Pachetul financiar al Uniunii pentru punerea în aplicare a programului de culegeri de date pentru anii de referință 2023 și 2026, inclusiv creditele necesare pentru gestionarea, întreținerea și dezvoltarea sistemelor bazelor de date utilizate în cadrul Comisiei pentru prelucrarea datelor furnizate de către statele membre în temeiul prezentului regulament, este de 40 000 000 EUR pentru perioada căreia i se aplică Regulamentul (UE, Euratom) 2020/2093 al Consiliului (*2).
                        
                        
                           (*2)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).”"
                        
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Strasbourg, 15 decembrie 2021.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               A. LOGAR
            
         
         
            (1)  Poziția Parlamentului European din 23 noiembrie 2021 (nepublicată încă în Jurnalul Oficial) și Decizia Consiliului din 12 decembrie 2021.
         
            (2)  Regulamentul (UE) 2018/1091 al Parlamentului European și al Consiliului din 18 iulie 2018 privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011 (JO L 200, 7.8.2018, p. 1).
         
            (3)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).
         
            (4)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).